###### Številka: 00703-13/2021-2

Datum: 28. 9. 2021

###### Z A P I S N I K

###### 20. seje občinskega sveta Občine Renče–Vogrsko,

###### ki je bila v torek, 28. 9. 2021, ob 16. uri

###### v dvorani Zorana Mušiča v kulturnem domu v Bukovici.

Sejo je sklical in vodil župan Občine Renče–Vogrsko, Tarik Žigon. Začela se je ob 16.02 uri.

**Vabljeni:** člani občinskega sveta, občinska uprava in mediji.

**Na seji so prisotni:**

1. člani občinskega sveta in župan:

Vanda Ožbot, Marko Furlan, Aleš Furlan, Boris Čoha, Andraž Furlan, Žan Bric, Karmen Furlan, Urban Martinuč, Marko Švara, Viktor Trojer, Jožef Hvalica, Dušan Nemec, Radovan Rusjan, Florida Petelin, Borut Zorn in Tarik Žigon

Opravičeno odsotni: /

2. Občinska uprava.

Župan pozdravi vse prisotne in ugotovi sklepčnost.

V nadaljevanju da župan v obravnavo in potrditev zapisnik 19. redne seje.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Zapisnik 19. redne seje je potrjen.*

V nadaljevanju da župan v obravnavo in potrditev zapisnik 11. dopisne seje, ki je potekala od 13. 7. 2021 do 20. 7. 2021 do 16. ure.

**Rezultat glasovanja:**

NAVZOČI: 15

ZA: 13

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan |  |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan |  |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Zapisnik 11. dopisne seje je potrjen.*

V nadaljevanju da župan v obravnavo in potrditev zapisnik 12. dopisne seje, ki je potekala v času od 4. 8. 2021 do 11. 8. 2021 do 15. ure.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan |  |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Zapisnik 12. dopisne seje je potrjen.*

V nadaljevanju da župan v obravnavo in potrditev zapisnik 13. dopisne seje, ki je potekala v času od 1. 9. 2021 do 2. 9. 2021 do 12.30.

Karmen Furlan obrazloži svoj vzdržani glas zaradi nerazumevanja konteksta dopisni sej.

**Rezultat glasovanja:**

NAVZOČI: 15

ZA: 11

PROTI: 3

|  |  |  |
| --- | --- | --- |
|  | ZA | PROTI |
| Vanda Ožbot |  | X |
| Marko Furlan |   | X |
| Aleš Furlan |  | X |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan |  |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Zapisnik 13. dopisne seje je potrjen.*

**K 1) Obravnava in sprejem dnevnega reda.**

Župan nadaljuje na prvo točko dnevnega reda, ki zajema obravnavo in sprejem dnevnega reda.

1. Obravnava in sprejem dnevnega reda,
2. Poročilo župana in pregled sklepov prejšnje seje,
3. Poročilo PU Nova Gorica za leto 2020 (*poročevalec: Sejad Jušić, komandir Policijske postaje Nova Gorica*),
4. Poročilo o delu MU za leto 2020 *(poročevalec: Tadej Mori, inšpektor medobčinske uprave občin Šempeter-Vrtojba, Renče-Vogrsko, Miren-Kostanjevica in Vipava*),
5. Ocena izvajanja Občinskega programa varnosti za leto 2020 (*poročevalka: Ana Vuk, direktorica občinske uprave*),
6. Odlok o pokopališkem redu v Občini Renče-Vogrsko 2. obravnava (*poročevalka: Špela Glušič, Višja svetovalka za pravne zadeve*),
7. Vprašanja in pobude svetnikov,
8. Sklep o določitvi cen storitev GJS odvajanja in čiščenja odpadnih voda (*poročevalec: Mitja Gorjan, Vodovod in kanalizacija d.d.*),
9. Polletno poročilo o delu Nadzornega odbora Občine Renče-Vogrsko za prvo polletje 2021 (*poročevalec: Gregor Kobal, predsednik Nadzornega odbora*),
10. Sklep o seznanitvi s polletnim poročilom Občine Renče-Vogrsko (*poročevalka: Beti Čufer, Sekretarka za finance in proračun*),
11. Poslovnik o spremembah in dopolnitvah poslovnika Občinskega sveta Občine Renče-Vogrsko 1. obravnava (*poročevalec: Andraž Furlan, predsednik Statutarno pravne komisije*),
12. Odlok o spremembah in dopolnitvah Odloka o ustanovitvi sosveta za zagotavljanje večje varnosti občanov – predlog skrajšan postopek (*poročevalka: Ana Vuk, direktorica občinske uprave*),
13. Razno.

Župan odpre razpravo.

Razprave ni.

Župan da na glasovanje sprejem dnevnega reda.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Dnevni red je sprejet.*

**K 2) Poročilo župana in pregled sklepov prejšnjih sej.**

Župan preide na naslednjo točko dnevnega reda, ki obravnava poročilo župana in pregled sklepov prejšnje seje.

Na 19. redni seji je občinski svet sprejel Odlok o spremembi odloka o kategorizaciji občinske ceste. Občinski svet je na isti seji sprejel naslednje sklepe: Sklep o določitvi cen programov predšolske vzgoje v Vrtcu pri OŠ Lucijana Bratkoviča Bratuša Renče, Sklep o določitvi cen storitev GJS oskrbe s pitno vodo, Sklep o dopolnitvi Načrta ravnanja s stvarnim premoženjem Občine Renče–Vogrsko za leto 2021, Sklep o manjši notranji površini v Vrtcu pri OŠ Lucijana Bratkoviča Bratuša Renče, Sklep o sofinanciranju nadstandardnih zaposlitev v OŠ Lucijana Bratkoviča Bratuša Renče v šolskem letu 2021–2022, Sklep o sofinanciranju nadstandardnih zaposlitev v POŠ Vogrsko v šolskem letu 2021–2022, Sklep o soglasju k izplačilu dela plače za delovno uspešnost ravnatelja v letu 2020, Sklep o soglasju k redni delovni uspešnosti ravnatelja OŠ Renče za leto 2020, Sklep o subvencioniranju nakupa delovnih zvezkov v šolskem letu 2021–2022, Sklep o subvencioniranju nakupa dijaških vozovnic v šolskem letu 2021–2022, Soglasje k sistemizaciji in organizaciji dela v Vrtcu pri OŠ Lucijana Bratkoviča Bratuša Renče.

Na 12. dopisni seji je občinski svet sprejel Sklep o ukinitvi javnega dobrega.

Preide na drugi del točke, ki zajema poročilo župana od 22. junija do 27. septembra 2021. Na oddelku za okolje in prostor je potekalo redno podajanje informacij občanom glede javnega razpisa za sofinanciranje nakupa in vgradnje malih komunalnih čistilnih naprav na območju Občine Renč–-Vogrsko za leto 2021.

Vodeni so bili trije postopki za odkup parcel vezanih na izvedbo projektov Grevislin in Walk of Peace.

Zaključila so se dela na projektu vodovod Mohorini.

Obnovljen je bil venec in postavljena varnostna cestna ograja (JVO) na prepustu na cesti v Kotišče (Bukovica) ter urejeni vodotoki prepustov.

Postavljena je bila prometna signalizacija (cona 30) skozi Vogrsko in v Renčah.

Zaključena je sanacija strehe na objektu Lukežiči 23.

Za vzdrževanje gozdnih cest je na razpisu izbran izvajalec delo zaključil.

Ražijski obrat in podžupan so pripravili popis del za izvedbo naročila za čiščenje jarkov in vodotokov. Dela se bodo začela izvajati v prihodnjih tednih, saj je izvajalec izbran.

V izvajanju so dela asfaltacije ceste na območju Jazbin (od hišne številke 69 do 71) in klančine v zaselku Mali Dunaj (Vogrsko).

Projekt Grevislin je v izvajanju. Poteka gradnja pločnika in zidu med starim in novim mostom ter usklajevalne aktivnosti (sestanki, koordinacije med izvajalcem, nadzornim in projektantom). Zaključek je predviden konec oktobra 2021. Predvideno je še, da se na pločniku dodatno umestijo svetilke, ki niso bile prvotno vključene v projektu.

Nadaljuje se projekt Pot ob Vipavi. Pripravljeni so popisi del in opisi naročila za izvedbo odsekov v glinokopu. Za izgradnjo dostopa do ptičje opazovalnice je izbran izvajalec, dela so v teku.

Projekt Park v Volčji Dragi je v teku, saj izbran izvajalec pripravlja igrišče za odbojko. Istočasno se bo uredilo območje pri škuljačih.

Za rekonstrukcijo ceste v Oševljeku (od hišne številke 22 do 35) je izvajalec izbran in pogodba podpisana.

Za projekt Park miru na Vinišču je izdelan popis del, pridobivajo se ponudbe za izvedbo del.

V sklopu rednega vzdrževanja se izvaja vzdrževanje cest, čiščenje in pometanje vaških jeder, košnja občinskih cest (skladno s pogodbo je načrtovana še tretja košnja), vzdrževanje javne razsvetljave (z zamudami zaradi slabe odzivnosti izvajalca).

Pristopilo se je k reševanju problematike naselja Brenčelj – pridobljeni so bili popisi s strani GJS, načrtuje se prenos cestišča na občino. Ustrezno se bo nato pripravilo pogodbo. Vzdrževalec občinske razsvetljave je uredil priklop razsvetljave v omenjenem zaselek.

V izvajanju so še ostala dela, ki jih redno izvaja režijski obrat.

V fazi pridobivanja ponudb in naročanja je postavitev prometnih znakov za omejitev tonaže in hitrosti skozi Lamovo, označitev (omejitev) parkiranja – parkirišče pred Kulturno dvorano Bukovica in pred pokopališčem (Britof-Bukovica).

V fazi naročanja je postavitev zaščitne JVO ograje v zaselku Martinuči pri odcepu za Ozrenj.

V pripravi so razpisi za izvedbo javnih naročil za  projekte iz PP: ureditev odvodnjavanja meteornih vod v zaselku Lamovo, preplastitev ceste na Brje (preplastitev ceste na Vogrskem od hišne številke 33 A do 34).

Da bi se občanom olajšalo izpolnjevanje vlog, so bile te na spletni strani občine ustrezno posodobljene. Objavljenih je bilo šest novih obrazcev, ki bodo občanom olajšali podajo vlog. Prav tako so bile vse ostale vloge obdelane na način, da lahko občani vloge izpolnjujejo neposredno s pomočjo računalnika in jih pošiljajo preko elektronske pošte.

V tromesečnem obdobju je bilo izdelanih 42 potrdil o namenski rabi in 21 lokacijskih informacij.

S področij cest (poseg v varovalni pas, zapore cest, cestni priključki, delo na cesti) je bilo izdanih 11 odločb oziroma mnenj.

S področja komunalnih prispevkov je bilo izdanih 5 odločb in predhodno 5 pozivov na izjasnitev pred izdajo odločbe (informativni izračun). S tega naslova se je v proračun nateklo 8.449,27 evrov.

Občani so v upravnem postopku pridobili dve dovoljeni za čezmerno prekoračitev obremenitve s hrupom. Pregledanih in potrjenih je bilo tudi 7 najav prireditev občanov in društev.

Na področju ravnanja s stvarnim premoženjem je bilo za potrebe postopkov prodaj zemljišč naročenih 14 cenilnih poročil, 4 parcelacije in postopek ukinitve javnega dobra za 6 parcel. V izvajanju so bile aktivnosti za prodajo 7 zemljišč. V tem obdobju so bile dokončane prodaje štirih zemljišč v skupni vrednosti 9.205,40 evrov.

Za potrebe odmere nadomestila za uporabo stavbnega zemljišča (NUSZ) je bilo preverjenih 125 lokacij in z njimi povezanih najavljenih sprememb lastništva (smrti, kupoprodajni postopki, darila, dedovanja). Za potrebe ugotavljanja pravilnega stanja je bilo na naslove 107 oseb poslanih 46 pozivov na izjasnitev. V programu za pripravo podatkov za odmero NUSZ je bilo izvedenih preko 120 sprememb.

V izvajanju je cesta oziroma ureditev posipa na Vogrsko 125 – čaka se datum izvedbe. Izvedena je bila košnja na Zmajni. Ko se zaključijo dela na Parku Lakeness, bo isti izvajalec uredil še del odseka na cesti Zmajna.

Istočasno so potekale razne mejne obravnave, podajale so se informacije občanom, pridobivala soglasja, opravljala razna manjša dela …

Na področju družbenih dejavnosti je 30. junija v dvorani Angela Mlečnika v kulturnem domu v Bukovici potekala trinajsta slavnostna seja Občinskega sveta ob praznovanju obletnice ustanovitve naše občine. V okviru obeležitve Občinskega praznika so bila podeljena tudi občinska priznanja za leti 2020 in 2021 ter nagrade podeljene v okviru Literarnega natečaja »Moj kraj ima prav posebno ime«. Na podlagi sklepov Občinskega sveta smo za leto 2020 smo podelili tri plakete, za leto 2021 pa tri plakete, eno Izredno nagrado in Zlati grb. V okviru izvedenega Literarnega natečaja »Moj kraj ima prav posebno ime« pa so bile podeljene tri nagrade.

Na prvi šolski dan so predstavniki občine obiskali prvošolčke v Osnovni šoli Renče, Podružnični šoli Bukovica in Podružnični šoli Vogrsko.

Objavljeno je javno povabilo za podajo predlogov za imenovanje predstavnika občine v svetu javnega zavoda Glasbena šola Nova Gorica, zaradi zaključka mandata trenutnega predstavnika. Rok za podajo predloga je ponedeljek, 4. oktober 2021.

Župan nadaljuje poročilo na področju evropskih projektov. Na področju projekta Grevislin potekajo vsak petek operativni sestanki z izvajalcem, nadzornim in investitorjem. Dela potekajo skladno s planom. Zaradi višjega vodostaja se bo rok izvedbe podaljšal za približno 20 dni. Urejajo se dodatni operativni sestanki med projektantom in izvajalcem glede situacij izvedb, dokumentacije in aneksov. Naročeno je projektiranje protipoplavnega zidu 5.

Za projekt VZ-Trajnost (LAS) bo izveden prvi sestanek med partnerji projekta in postavljen plan dela. Pred POŠ Bukovica se bo v sklopu projekta uredilo postavitev zeliščnega vrta in nadaljevalo dela na zelenem certifikatu občine.

Ta projekt VIPava se z vodilnim partnerjem ureja dokumentacija in dodatna dela na projektu ureditve kolesarsko-sprehajalne poti in dostopa do ptičje opazovalnice. Urejeni so popisi del in izbran izvajalec za izvedbo. Naročilo obsega izvedbo odseka glavne trase poti (odsek 29) ter povezovalne poti do ptičje opazovalnice v Glinokopu Renče in izvedbo dodatnih del na odseku 33 (Jerabišče). Dela bodo zaključena v letošnjem letu, celoten projekt pa zaradi zaključevanja del v drugih občinah pa v letu 2022.

Projekt PMIS (Javni razpis za demonstracijske projekte vzpostavljanja pametnih mest in skupnosti) je Ministrstvo za javno upravo razveljavilo. O tem, ali bo razpis ponovljen, ni še nič znanega.

V kontaktu z zunanjim izvajalcem za Občino Ajdovščina je bila s stani Občine Renče–Vogrsko, MONG in Občino Miren–Kostanjevica podana pobuda za urejanje plovnosti reke Vipave. Urejen bo skupni sestanek z izvajalcem in omenjenim občinami. V naslednji fazi bo izvajalec podal ponudbo za izvedbo strokovnih podlag, nato bodo usklajevanja potekala naprej.

Za projekt KUJ.ME je bilo oddano poročilo za drugi zahtevek, ki omogoča povračilo deleža sredstev.

Projekt LAS za Supanje po Vipavi je bil urejen prvi sestanka med partnerji projekta.

Na področju turizma je bila za projekt Walk of Peace / Pot miru pripravljena pogodba o upravljanju muzeja sanitete v stari vežici v Renčah s ciljem, da gre muzej pod upravljanje Javnega zavoda za turizem Nova Gorica in Vipavska dolina. Uredilo se je zavarovanje muzeja in pridobilo ponudbe za elektronsko ključavnico in video nadzor za muzej. Še vedno potekajo dela glede ureditve avtomatske ključavnice v vežici Renče, nato se bo uredila pogodba o upravljanju.

Za park 1. svetovne vojne na Vinišču se ureja krovna pogodba med Občino Renče–Vogrsko in Mestno občino Nova Gorica. Opravljen je popis del, pridobljena so soglasja lastnikov za izvedbo manjšega parkirišča za potrebe obiskovalcev. V naslednji fazi bo stekel postopek iskanja izvajalca preko MONG. Opravljen je bil operativni sestanek s predstavniki Slovaške ambasade v Ljubljani glede načrta za postavitev lesene zvonice.

Izveden je bil sestanek komisije za turizem, ki je pregledala prispele prijave na javni razpis za sofinanciranje programov in projektov društev na področju turizma 2021, urejanje so bile dopolnitve, sklepi in poslane pogodbe za izplačilo.

Predstavnik občine je sodeloval z Javnim zavodom za turizem Nova Gorica in Vipavska dolina pri snemanju kratkega videa glede Solkanskega mosta.

Izveden je bil Rally Nova Gorica 2021. Pred samim dogodkom pa so se zvrstili operativni sestanki z organizatorji, predvsem zaradi izpeljave hitrostne preizkušnje v Renčah. Zaradi zagotavljanja varnosti se je iskalo ustrezno število prostovoljnih redarjev.

Na področju kmetijstva je bil izveden sestanek, na katerem je komisija za kmetijstvo odpirala prijave na Javni razpis za dodelitev pomoči za ohranjanje in spodbujanje razvoja kmetijstva in podeželja v Občini Renče–Vogrsko (ukrep 1), urejene so bile ustrezne dopolnitve, sklepi in pogodbe za izplačilo.

V dvorani KD Bukovica je bila 3. 8. 2021 izvedena javna razprava glede nove skupne kmetijske politike za naslednje obdobje.

Pripravlja se Razvojna strategija Občine Renče–Vogrsko za obdobje 2021–2027. Izbran je bil najugodnejši izvajalec, skladno se je uredila pogodba, opravljeni so bili prvi sestanki. Uredilo se je nadaljnjo koordinacijo ter izvedlo tisk vabil in vprašalnikov za vse občane.

Občina je pristopila tudi k oblikovanju Celostne prometne strategije. Izveden je bil sestanek s strokovnjaki z omenjenega področja. Trenutno poteka iskanje možnosti razpisov za sofinanciranje strategije. Na žalost je zakonodaja takšna, da se sofinancira CPS samo za večje občine. V naslednjih letih bo potrebno umestiti sredstva v proračun za pripravo tega akta, ki omogoča prijavo na razpise in pridobivanje sredstev.

Obenem se je novinarjem redno podajalo informacije glede tekočih projektov.

Občina je sodelovala na Festivalu goriške obrti in podjetništva 2021, ki je potekal v centru Nove Gorice. Skladno se je uredilo pogodbo o sofinanciranju festivala z Obrtno zbornico Nova Gorica.

**K 3) Poročilo** **PU Nova Gorica za leto 2020 (poročevalec: Sejad Jušić, komandir Policijske postaje Nova Gorica).**

Župan preide na naslednjo točko dnevnega reda, ki obravnava poročilo Policijske uprave Nova Gorica za leto 2020. Besedo preda poročevalcu, Sejadu Jušiću, komandirju Policijske postaje Nova Gorica.

Sejad Jušić predstavi poročilo o varnostni problematiki za občino v letu 2020, ki je sestavni del gradiva za 20. redno sejo. Zahvali se županu, občinski upravi in štabu Civilne zaščite za uspešno sodelovanje na področju omejevanje širitve Covid-19.

Župan odpre razpravo. Razprave ni.

Župan da na glasovanje seznanitev Občinskega sveta s poročilom.

**Rezultat glasovanja:**

NAVZOČI: 14

ZA: 14

PROTI:

V času glasovanja je odsoten svetnik Radovan Rusjan.

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan |  |  |
| Florida Petelin |  X  |  |
| Borut Zorn | X |  |

*Seznanitev je sprejeta.*

**K 4)** **Poročilo o delu MU za leto 2020 (poročevalec: Tadej Mori, inšpektor Medobčinske uprave občin Šempeter-Vrtojba, Renče–Vogrsko, Miren–Kostanjevica in Vipava).**

Župan preide na naslednjo točko dnevnega reda, ki obravnava poročilo o delu Medobčinske uprave občin Šempeter-Vrtojba, Renče–Vogrsko, Miren–Kostanjevica in Vipava za leto 2020. Besedo preda Tadeju Moriju, inšpektorju medobčinske uprave.

Tadej Mori predstavi poročilo o delu, ki je sestavni del gradiva za 20. redno sejo. Pojasni, da je bilo leto 2020 zaradi pandemije specifično, kar se kaže tudi na pripravljenem poročilu.

Župan odpre razpravo.

Vanda Ožbot zanima jo, koliko procentov dohodkov prejme medobčinska uprava z naslova izdanih glob.

Tadej Mori pojasni, da globe niso namenjene pokrivanju stroškov delovnih mest. Pove še, da si medobčinska uprava prizadeva, da deluje preventivno in da opozarja. V preteklem letu je bilo izdanih šest glob v skupni višini do 600 evrov. Pojasni, da sta občinski redar in inšpektor pri izvajanju svojega dela samostojna in sama odločata o izreku glob ali opozoril.

Marko Furlan zanima ga, kakšna je varnost otrok na prehodih cest ob izstopu s šolskega avtobusa in ali je bila za to kdaj izvedena kakšna dodatna kontrola.

Tadej Mori pojasni, da je MU pretežno prisotna v bližini šol. O ustavljanju avtobusa na neprimernih mestih ni seznanjen, prav tako ga o tem ni obvestila policija. Predlaga, naj občina glede na dane zmožnosti začrta varno ustavljanje avtobusa in z ostalimi akterji cestnega prometa uskladi najboljšo rešitev.

Marko Furlan prosi za več prisotnosti MU pri vstopih in izstopih v šolski avtobus na območjih Dombrave in Bukovice.

Radovan Rusjan postavi vprašanje o razširjenih pooblastilih in kakšne so dodatne aktivnosti, ki jih na podlagi sprejetega odloka medobčinsko redarstvo izvaja.

Tadej Mori pojasni, da je so za območje štirih občin zaposleni zgolj štirje redarji. Za je izvajanje dodatnih pooblastil glede na ostalo tekoče delo in nadzor nad spoštovanjem preventivnih covid ukrepov zmanjkalo oseb in časa, da bi pooblastila lahko izvajala.

V kolikor pa bi se zaznal tovrsten prekršek, bo MU zagotovo ustrezno ukrepala.

Marko Furlan zanima ga, kakšno je sodelovanje MU s krajevnimi skupnostmi, ki ga inšpektor navaja v poročilu.

Tadej Mori pojasni, da se MU odzove na klice ali pojasnila, ki jih na njihov naslov naslovijo KS. Kot primer da odziv na klic predsednika KS in terenski ogled potoka, kjer naj bi poginilo večje število rib.

Župan na glasovanje seznanitev Občinskega sveta s Poročilom o delu MU za leto 2020.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep o seznanitvi je sprejet.*

**K 5) Ocena izvajanja Občinskega programa varnosti za leto 2020 (poročevalka: Ana Vuk, direktorica občinske uprave).**

Župan preide na naslednjo točko dnevnega reda, ki obravnava oceno izvajanja Občinskega programa varnosti za leto 2020. Besedo preda poročevalki Ani Vuk, direktorici občinske uprave.

Ana Vuk predstavi oceno izvajanja Občinskega programa varnosti v občini, ki je sestavi del gradiva za 20. redno sejo Občinskega sveta. OPV se izvaja skladno s pričakovanji. V praksi se skladno izvajajo ukrepi, ki so opredeljeni za dosego cilja varnosti občanov.

Župan odpre razpravo. Razprave ni.

Župan da sklep o seznanitvi z oceno izvajanja OPV za leto 2020 na glasovanje.

**Rezultat glasovanja:**

NAVZOČI: 15

ZA: 15

PROTI:

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 6)** **Odlok o pokopališkem redu v Občini Renče–Vogrsko 2. obravnava (poročevalka: Špela Glušič, Višja svetovalka za pravne zadeve).**

Župan preide na šesto točko dnevnega reda, ki v drugem branju obravnava Odlok o pokopališkem redu v Občini Renče–Vogrsko. Besedo preda poročevalki Špeli Glušič, Višji svetovalki za pravne zadeve.

Špela Glušič pove, da se besedilo po prvi obravnavi ni spreminjalo. S strani občine je bil vložen amandma v 9. členu – črta se beseda »upepeljevalnica« in se namesto nje uporabi beseda »doma«.

Župan pove, da je odlok obravnavala Statutarno pravna komisija, zato preda besedo njenemu predsedniku, Andražu Furlanu.

Andraž Furlan povzame, da SPK ocenjuje predlagane spremembe kot skladne z občinskimi pravni akti. SPK predlaga, da občinski svet sprejme odlok v vloženim amandmajem v predlagani obliki.

Župan pove, da je odlok obravnaval tudi Odbor za okolje in prostor. Ker je to bila konstitutivna seja, jo je vodil župan, zato tudi sam poroča o sprejetih sklepih. Povzame, da je OOP sprejel sklep, da je odlok s predlaganim amandmajem primeren za nadaljnjo obravnavo na občinski seji.

Župan odpre razpravo.

Aleš Furlan pove, da se s predlaganim odlokom strinja. Poda pobudo, ki jo je izpostavil tudi OOP in ki je bila podana že v prvem branju odloka. Predlaga, da bi se določilo centralno središče, namenjeno raztrosu pepela – še posebej za pokope, katerih stroške krije občina. Izpostavi 11. člen, ki to možnost dopušča, in 13. člen, ki omenja pokop v osnovnem obsegu.

Viktor Trojer opomni, da je vlaganje amandmajev na sami seji občinskega sveta proceduralno neustrezno.

Aleš Furlan obrazloži svoj glas. Čas za sprejetje odloka je do decembra, zato meni, da bi se v tem času lahko ustrezno določilo mesto za raztros.

Župan pojasni, da je podobne predlog dal tudi OOP. Ker je odlok »živ« akt, so spremembe mogoče, saj se bodo tekom njegove uporabe zagotovo pokazale možnosti za izboljšave. Predloge za kraj raztrosa morajo namreč najprej obravnavati krajevne skupnosti.

Vanda Ožbot pove, da je enak predlog podala že v 1. branju. Predlaga, da se krajevnim skupnostim da rok, do katerega naj sporočijo prostor, ki bi bil primeren za raztros.

Župan pojasni, da začne odlok veljati z novim letom. Izražene predloge bi bilo potrebno vložiti preko amandmaja, izbrane parcele za raztros pa ustrezno označiti v kataster.

Špela Glušič pojasni, da mesto raztrosa ni stvar odloka. Odlok je namreč pravni predpis. Ker so upravljavke pokopališč krajevne skupnosti, lahko na svojih sejah določijo mesto in sprejmejo ustrezen sklep. Ponovi, da mesto raztrosa ni predmet odloka.

Florida Petelin pove, da je kot predsednica KS Renče sodelovala pri pripravi odloka. Za določanje mesta raztrosa je najprej potrebno poznati pogoje, oddaljenost od ostalih parcel, omejitve … Dogovoriti se je potrebno ali bi se določilo skupno raztrosno mesto (za vse tri KS) ali posamično, za vsako KS posebej.

Vanda Ožbot pove, da soglasje za raztros podeli Upravna enota.

Župan poda popravek, da takšna soglasja podeljuje občina.

Župan da na glasovanje amandma za spremembo 9. člena odloka.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Amandma je sprejet.*

Župan da na glasovanje Odlok o pokopališkem redu v Občini Renče–Vogrsko z vloženim amandmajem.

**Rezultat glasovanja:**

NAVZOČI: 15

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot |   |  |
| Marko Furlan |   |  |
| Aleš Furlan |  |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Odlok red je sprejet.*

**K 7) Vprašanja in pobude svetnikov.**

Župan preide na sedmo točko dnevnega reda. Odpre razpravo za vprašanja in pobude, besedo preda svetnikom.

Viktor Trojer pove, da je na neformalnem sestanku postavil vprašanje županu o občinskih depozitih. Ob prejetju realizacije proračuna opozori, da se številke razlikujejo glede na odgovor, ki ga je prejel s strani župana. Želi podatek o likvidnostnih sredstvih občine na današnji dan.

* Župan pojasni, da je vezanih približno 200.000 evrov iz prejšnjih let. V letošnjem letu ni bilo izvedene vezave tekočih sredstev.
* Beti Čufer potrdi, da je na današnji dan na občinskem računu približno 700.000 evrov in dodatnih 200.000 evrov na depozitu.

Radovan Rusjan vpraša o sanaciji strehe na naslovu Lukežiči 23, ker meni, da dela niso ustrezno zaključena.

Opozori na odmero NUSZ za letošnje leto in dejstvo, da za ta namen ni bila izdana še nobena položnica. Opomni na nesorazmerno pošiljanje položnic in posledični primanjkljaj teh prilivov na občinskem proračunu.

Zanima ga še, kakšni so načrti za likvidnostni denar, ki ostaja na določenih postavkah, saj ne podpira prenašanja na naslednja leta. Opozori na podražitev gradbenih del, ki bodo nepotrebno oklestila proračun.

Opozori še na dela na projektu Grevislin, saj opaža majhno število delavcev na terenu.

Opozori na vzdrževanje zeliščnega vrta, ki je nastal pri OŠ Renče s pomočjo evropskih sredstev. V času poletnih počitnic je vrt ostal zanemarjen.

* Župan pojasni, da bo občina podatke za odmero NUSZ izdala v tekočem tednu. Postopek je zaradi številnih usklajevanj izjemoma trajal dlje od predvidenega roka.

Pojasni, da sredstva ne bodo ostala neporabljena. Velik projekt (rekonstrukcija Mrzleka) je prestal ponovno presojo in recenzijo. V projekt so vključene posodobljene cene, kar podraži investicijo za 300.000 evrov. Postopek je bilo nemogoče izvesti prej, saj je občina pridobila odločbo s strani ministrstva v aprilu 2021.

Za projekt Grevislin je iz poročil mogoče razbrati, da dela potekajo. Opombo svetnika bo potrebno preveriti pri nadzorniku.

Za zeliščni vrt pove, da je vodstvo šole seznanjeno z vzdrževanjem. Sam pa podpira idejo o šolanju otrok, ki so seznanjenji z vzgojo rastlin.

* Radovan Rusjan pojasni, da podpira idejo o zeliščnem vrtu, a da je zanj potrebno ustrezno skrbeti.

Viktor Trojer opozori, na izjavo župana, saj meni, da župan namensko krši odlok o proračunu in zadržuje porabo sredstev za namen izvajanja večjih projektov v naslednjih letih.

* Župan pojasni, da je njegova izjava bila pojasnilo zamika razpisov, ki se izvajajo na državnem nivoju. Večina občinskih projektov je trenutno v izvajanju in se ne odražajo na polletnem finančnem poročilu. Izpostavi, da je povečana raba proračuna v drugi polovici leta ustaljena praksa. Zatrdi še, da je tudi v njegovem interesu, da je proračun izpolnjen v čim večji meri. Opozori še, da bo zadolževanje za večje projekte neizbežno.

Pojasni, da je ne glede na velikost proračunske postavke in projekta potrebno izvesti postopke, ki terjajo svoj čas. Glede na količino dela v oddelku za okolje in prostor bi potreboval dodatnega zaposlenega.

Vanda Ožbot predlaga, da se v načrt ravnanja z nepremičnim premoženjem za leto 2022 vključi odkup parcele št. 340/7 k.o. Bukovica. V naravi je tam spomenik, potrebno bi bilo urediti lastništvo.

Zanima jo postopek sprejetja OPN.

Zanima jo nadaljnji postopek postavitve optike v občini.

Predlaga, da občina prične postopek zamenjave poti med sadovnjaki pod cesto Bilje-Britof-Rotonda do Vipave. Lastnik parcel št. 609/2, 608/3, 608/1, 608/4, 609/3 je Slad kmetijskih zemljišč. Na omenjeni relaciji predlaga ureditev kolesarske poti.

Zanima jo hiša na križišču Bukovica-Renče, ali se je občina udeležila dražbe.

Izpostavi ureditev kanalizacije od Bilj do Bukovice. Pove, da so redno potekale javne razgrnitve, sedaj pa ne ona ne krajani ne vedo nič o začrtanih projektih.

Opozori, da je postavitev avtobusne postaje na cesti Bilje-Bukovica neustrezna.

* Župan glede OPN-ja pojasni, da je občina v septembru oddala v drugo presojo predlog sprememb. V sredo, 29. 9. 2021, bo občino obiskalo Ministrstvo za kmetijstvo in na terenu pregledalo 20 parcel ter tako presodilo ustreznosti pobud za spremembo namembnosti. Zunanji pripravljavec predvideva javno razgrnitev v oktobru.

Glede postavitve optike pove, da je občina izdala ustrezna soglasja in projektne pogoje za optiko od Bazare, preko Voljče Drage, do centrale v Bukovici. Občina sodeluje v projektu RUNE, ki bi z internetom povezal Staro Goro in Vogrsko. Telekom bo vkop izvedel istočasno s projektom obnove vodovodnega sistema.

Pove, da je glede omenjenih parcel že kontaktiral Sklad kmetijskih zemljišč. Postopek za zamenjavo bo stekel v naslednjem letu, saj je pred tem potrebna parcelacija.

Za omenjeno hišo na križišču Bukovica-Renče je bila vložena ponudba preko Direkcije za ceste, Slaba banka se na to še ni odzvala.

Glede javne razgrnitve projektov je kontaktiral projektante, a ker projekti še niso zaključeni, jih še ni mogoče javno razgrniti.

Za projekt Bukovica-Bilje je bil podan popravek za razširitev cestišča, postavitev pločnikov, zato prihaja v tem načrtu do popravkov. Župan je stopil v stik z lastniki tamkajšnjih zemljišč, ti so pripravljeni odstopiti dele zemljišč za ustrezno ureditev cestne infrastrukture.

* Vanda Ožbot potrdi, da tudi sama ve, da so lastniki pripravljeni, odstopiti zemljišče za pripravo ustreznih avtobusnih postajališč.

Borut Zorn zanima ga, katere investicije bodo izvedene do konca leta.

Ptičja opazovalnica je postavljena, pripravlja se dostopna pot, za katero je v sprejetem proračunu namenjenih 5000 evrov. Zanima ga, ali sredstva zadostujejo za ureditev poti.

Zanima projekt telovadnice v Renčah – ali je občina v fazi pridobivanja gradbenega dovoljenja.

* Župan pove, da so bile večje investicije izvedene v Oševljeku, Mohorinih, Vogrsko … Opomni, da je odgovor zajet v poročilu župana.
* Borut Zorn vpraša, če to pomeni, da teh postavk ne bo v naslednjem proračunu.
* Župan odgovori da ne, razen v primeru, če bi se želelo te investicije nadgrajevati in nadaljevati, saj cestna infrastruktura terja konstantna vlaganja. Določeni zaselki imajo tudi več odsekov, za katere bi bilo potrebno več sredstev, kot jih je predvidenih v letošnjem proračunu. V naslednjem proračun, ki ga bo sprejel občinski svet, se bodo zopet pojavile postavke za urejanje cest v določenih zaselkih.

Glede izdatkov za Projekt VIP-ava pove, da ni financiran neposredno iz občinskega proračuna, saj gre za skupen projekt z Občino Miren–Kostanjevica. Potrebna sredstva so znašala 45.000 evrov, sprejet proračun pa jih je predvidel le 5.000. Glede na to, da gre za evropski projekt, vezan na ostale občine, ga je bilo potrebno izpeljati. Pojasni, da je bila izvedena prerazporeditev v višini 25.000 evrov.

* Borut Zorn vpraša, ali bi prerazporeditev morala biti izvedena z rebalansom.
* Župan pojasni da ne, saj je bilo ob sprejetju odloka proračuna sprejeto, da za evropske projekte ne velja 30% omejitev pri prerazporejanju.

Glede telovadnice pri OŠ Renče pove, da mora stanje projekta preveriti pri projektantu.

Jožef Hvalica zanima ga stanje prenove Zadružnega doma Vogrsko.

Poda še mnenje, da je raba sredstev in izvedba vseh manjših projektov v zadnjem četrtletju prevelik zalogaj za občinsko upravo.

Za projekt Park Lakeness pove, da so že bili izdelani idejni projekti, bili odobreni na javnih obravnavah in nato arhivirani. Verjame, da so se potrebe krajanov v tem času spremenile. Zanima ga, ali so bile na osnovi novih idejnih skic izvedena vsaj v KS Bukovica-Volčja Draga.

* Župan pojasni, da so za javno naročilo ZD Vogrsko prispele ponudbe, ki so presegale proračunsko postavko, zato projektant racionalizira dela. Letos bo posodobljena elektro inštalacija in določena druga zaključna dela v skupni višini do 40.000 evrov.

Za projekt Park Lakeness pove, da je idejna zasnova oblikovana na ideji športno-rekreativnega in prireditvenega prostora. Pr oblikovanju ideje so bili udeleženi vsi tamkajšnji uporabniki prostora, projektant in predsednik KS Bukovica-Volčja Draga. Uradne javne razgrnitve ni bilo, predlaga, da še pred tem idejno zasnovo obravnava KS na seji. Letos se bo na tamkajšnjem območju uredilo odbojkarsko igrišče, ki bo nadomestilo igrišče v Bukovici. V dogovoru s škuljači se bo ustrezno nasulo zemljo, da bo društvo lahko v naslednjem letu imelo na voljo 7 poligonov.

Opozori, da trenutni projekt ne zajema celostne ureditve tega območja. Ideje o postavitvi parkirišča, nakupovalnega centra ali igralnice ostajajo odprte.

Pomembno se mu zdi, da je o tem projektu predhodno seznanil svetnike, saj so izglasovani s strani ljudstva in tudi oni lahko v imenu krajanov predlagajo dopolnitve projekta.

Predlaga ponoven skupen ogled terena.

Andraž Furlanker se približujejo deževni meseci, ga zanima, ali se bo v tem obdobju čistilo jarke, ki navadno poplavljajo.

* Župan pove, da je zaključen postopek popisa del, ki ga je pripravil podžupan v sodelovanju z režijskim obratom. Danes je župan podpisal pogodbo, ki ureja del te problematike. Večja dela bodo izvedena ob poljih na cesti Bukovica-Renče, saj tamkajšnja polja nimajo urejenega odvodnjavanja. Popis del je narejen za jarke po celotni občini.

Pove še, da je občina na DRSV poslala dokumentacijo za ureditev potoka Oševljek. Direkcija je projekt vključila v sklop projektov sanacije in poplavne ogroženosti. Ker mora pred izvedbo projekt DRSV opraviti ustrezno študijo, bo kot trenutno rešitev občina v zaselku Lukežiči uredila nasip.

Karmen Furlan meni, da projekt Športni park Lakeness potrebno javno razgrniti, seznaniti svet KS in krajane. Tudi za v nadaljnje predlaga, naj se vedno izvede javna razgrnitev.

Zanima jo, ali se bo participativni proračun v prihodnosti izvajal. Meni, da so občani s takšnim vključevanjem zadovoljni.

Zanima jo še, ali je občina v postopku pridobivanja evropskih sredstev.

* Župan se zahvali za predlog o javnih razgrnitvah.

Pove, da se z izpeljavo participativnega proračuna strinja, a da mora biti ta izpeljan skladno s pobudo, ki ne presega razpoložljivih sredstev. Meni, da je že sam občinski proračun zastavljen participativno in vključujoč predloge občanov.

Za evropska sredstva pove, da se trenutno odpira novo kohezijsko obdobje. Občinska uprava je že lanskega avgusta vložila predloge projektov (v skupni višini približno 30 milijonov evrov). Na podlagi predloga mora vlada na podlagi evropskih direktiv oblikovati smernice za pridobitev sredstev. Pogoj za pridobivanje sredstev pa je ta, da ima občina sprejeto Strategijo razvoja občine, k pripravi katere bo občina pristopila še letošnje leto.

Marko Švara izpostavi odobritev državnih sredstev za obnovo vrtcev in šol. Opozori, da se občina ni prijavila na razpis in na dejstvo, da šola in vrtec v občini ne ustrezata vsem standardom in normativom.

Izpostavi povišanje povprečnine, odobrena sredstva za protipoplavno varnost porečja reke Vipave in odobreno koncesijo za igralniško dejavnost.

Zanimajo ga morebitne dodatne informacije o logistični coni Vrtojba-Vogrsko.

Opozori še na presojo o pravilnosti izvedenega postopka štetja glasov za 11. dopisno sejo, ki je obravnavala določitev cene storitve GJS odvajanja in čiščenja odpadnih voda. Seja je potekala od 13. do 20. julija, da zapisniku je datum 21. julij, 28. julija je bil sklep objavljen v Uradnih objavah. 9. avgusta je spraševal po poimenskem glasovanju dopisne seje, odgovor je prejel 11. avgusta. Meni, da če bi zapisnik glasovanja prejeli pred tem, do zagate in nepravilnosti ne bi prišlo. Zanima ga, ali je pred sprejetjem sklepa bil izpeljan posvet s pravno službo. Na predzadnji seji SPK, ki je potekala 31. avgusta, je direktorica OU na vprašanje članice SPK odgovorila, da se je pravica s sklepom strinjala. Prosi za komentar.

* Župan pojasni, da je občina v rokih za prijavo imela na voljo le idejni projekt za razširitev, zato je bila vloga zavrnjena. Ponovljen razpis je država namenila za tiste projekte, ki jih je odobrila že v prvem roku prijav. Projektantka bo pripravila dokončanje projektov, kar bo v nadaljnje omogočalo prijave na projekte za sofinanciranje.

Glede logistične cone pove, da je župan idejo predstavil na obisku vlade v Goriški regiji. Pogoj za izpeljavo cone ustrezna sprememba OPN-ja.

* Špela Glušič pove, da je bila v času 11. dopisne seje odsotna zaradi koriščenja letnega dopusta. Glede vprašanja o njenem mnenju pa prosi, kar je izpostavila tudi na zadnji SPK, da se v nadaljnje v primeru odsotnosti ne sprašuje drugih oseb po posredovanju mnenj oseb, ki na seji niso prisotne.
* Marko Švara vpraša sedaj o mnenju pravice glede sklepa 11. dopisne seje.
* Špela Glušič odgovori, da je SPK že podala svoje mnenje, slednje se je upoštevalo, in da je zato sedaj njeno mnenje ne relevantno.

Urban Martinuč poda pobudo, da se v primeru prerazporeditve, kot je bilo izvedeno primeru ptičje opazovalnice, to vključi v poročilo župana.

Zanima ga še, ali je v letošnjem letu planiran rebalans proračuna.

* Župan pojasni, da rebalans ni načrtovan, razmišlja pa se v smeri prerazporeditev sredstev: iz postavke za vodovod in kanalizacijo na tiste projekte, katerim zmanjkuje sredstev za dokončanje.

Dušan Nemec opozori, da na Kotišču še vedno manjkajo ograje.

Zanima ga, ali se je za divje odlagališče na Volčji Dragi pristopilo k reševanju problematike.

Zanima ga še, kako poteka odkup zemljišča na Dolgem.

Pove, da je KS Bukovica-Volčja Draga podala dopis, na katerega odgovor še vedno čaka.

* Župan pove, da bo preveril izvedbo del na Kotišču.

Za urejanje divjega odlagališča je prosil za pomoč režijski obrat.

Odgovor na dopis bo župan podal na seji KS.

Marko Furlan zanima ga izvedba proračuna glede javne razsvetljave.

Zanima ga, kdo bo izvajalec za cesto Dombrava.

Predlaga premik ekoloških otokov pri Zadružnem domu Vogrsko, saj meni, da je trenutna lokacija zaradi bližine gostinskega obrata neprimerna.

Zanima ga stanje obvoznice Volčja Draga.

* Župan pove, da se popravilo luči izvaja skladno s pogodbo in izbranim izvajalcem. Nove luči so načrtovanje znotraj projekta Grevislin (ob novem pločniku).

Za cesto Dombrava je DRSI odobrila pas pločnika. Letos bo izvedena parcelacija in odkup zemljišč. Razpis za izvedbo del mora opraviti DRSI.

Glede ekoloških otokov se bo posvetoval s KS Vogrsko.

Za obvoznico Volčja Draga naj bi bil konec leta objavljen razpis za obnovo nadvoza nad železnico. Za prvo fazo so naročeni PZI-ji, za drugo fazo pa idejna zasnova. Država je za obvoznico v proračun namenila približno 12 milijonov evrov.

Viktor Torjer zanima ga, ali so bili na davčno upravo že oddani podatki za odmero NUSZ.

* Župan odgovori, da bodo podatki oddani ta teden.

Prekinitev seje ob 18.07.

Nadaljevanje seje ob 18.21.

**K 8) Sklep o določitvi cen** **storitev GJS odvajanja in čiščenja odpadnih voda (*poročevalec: Mitja Gorjan, Vodovod in kanalizacija d.d.*).**

Župan nadaljuje z osmo točko dnevnega reda, ki obravnava cene storitev GJS odvajanja in čiščenja odpadnih voda. Besedo preda Mitji Gorjanu, predstavniku Vodovodov in kanalizacije d.d.

Mitja Gorjan predstavi elaborat, ki je sestavni del gradiva za 20. sejo občinskega sveta. Izpostavi, da je za občino pomemben del pri novo ovrednoteni ceni in pri omrežnini. Metodologija predvideva predračunske cene, poračun izgube iz prejšnjih let in plan za prihodnja leta.

Bistvena razlika je vrednost amortizacije infrastruktur, ki se na osnovi sporazuma županov porazdeli na vse občine enako. Za povprečnega uporabnika bi se to odražalo pri povišanju cene položnice za 3,62 evra skupaj z DDV.

Župan pove, da je sklep obravnavala Statutarno pravna komisije, zato preda besedo njenemu predsedniku.

Andraž Furlan pove, da SPK ugotavlja, da je predlog sklepa skladen s pravnim redom Občine Renče–Vogrsko, zato predlaga občinskemu svetu, da sprejme sklep v predpisani obliki.

Župan pove, da je točko obravnaval tudi Odbor za okolje in prostor. Sklep je bil sprejet ob upoštevanju popravka v 2. členu.

Župan odpre razpravo.

Aleš Furlan postavi vprašanje glede razlike med obračunsko in potrjeno ceno, kar se odraža pri potrditvi novega elaborata s strani občin – zanima ga, zakaj do tega ni prišlo in kdo je za to odgovoren.

Opozori, da je Občina Šempeter-Vrtojba plačevala nižjo ceno od ostalih občin, kar se odraža pri proračunskem delu. To pomeni, da sedaj ostale občine krijejo njen del. Zanima ga, če to drži.

V elaboratu piše, da obračunske cene niso primerljive s predračunskimi cenami za leto 2021, saj so te zapisane na podlagi izračunov preteklega leta – zanima ga, če to pomeni, da poračun za nazaj ni vključen.

Gradnja čistilne naprave omogoča priključitev še 3360 uporabnikov. Zanima ga, ali ima občina po gradnji osnovnega voda zagotovljeno priključitev na čistilno napravo. Ali je v nadaljevanju mogoče te kapacitete še povečati in kakšna je strategija razvoja kanalizacijskih vodov?

Mitja Gorjan pojasni, da ko družba zazna približno 10 % izgubo, mora predlagati nov elaborat. Ta je redno pregledan s strani zunanje revizije. Akumulirana izguba se mora pokriti - kako se to odrazi pri občanih pa je politična odločitev. Položnica je namreč sestavljena iz fiksnega dela (račun za najemnino) in iz variabilnega dela (poraba vode).

Zaradi zmanjševanja števila števcev se je zmanjšal poračunski del, ki ga je sedaj potrebno pokriti. Sklep kolegija županov navaja, da se izguba poračuna v treh letih.

Potrdi, da načrt čistilne naprave in umestitev v prostor omogočata dodatno obremenitev brez novih gradbenih posegov.

Greznice in MKČN ureja Uredba o odvajanju in čiščenju komunalne vode, ki predpisuje, da naj bi do konca leta 2023 vgradila MKČN tista gospodinjstva, ki nimajo urejenega odvajanja in čiščenja komunalnih vod. V kolikor je hiša zgrajena v skladu s takrat veljavnimi predpisi (pred 2002), lahko gospodinjstvo vgradi MKČN ob naslednji rekonstrukciji ali dozidavi.

Pojasni, da je problematika Občine Šempeter-Vrtojba je širša. Zaradi gostote naseljenosti so sprva imeli višji prispevek in nižjo vrednost infrastrukture, čemur sedaj oporekajo. Pri teh kalkulacijah je Občina Renče–Vogrsko nevtralna.

Vanda Ožbot opozori na datum v 2. členu predlaganega sklepa.

Župan pojasni, da je to datum sklepa iz 11. dopisne seje.

Vanda Ožbot opozori, da občinski svet tega sklepa ni sprejel.

Viktor Trojer pove, da se je v prvi obravnavi te točke glasovanja vzdržal. Kot je pojasnil poročevalec, se tudi on strinja, da gre pri tem glasovanju za politično vprašanje in da bo zato tokrat glasoval proti. Na ta način želi tudi glasovati proti razveljavitvi sklepa 11. dopisne seje, ki ga občinski svet ni sprejel.

Mitja Gorjan želi pojasniti, da je elaborat strokovno delo in pripravljen skladno z uredbo.

Ana Vuk pojasni sprejetje sklepa 11. dopisne seje. Pove, da je občina s strani Ministrstva za javno upravo prejela odgovor glede pravilnosti postopka. Odgovor je bil posredovan na SPK, ta je oblikovala svoje mnenje, ne glede na odgovor Ministrstva za javno upravo.

S 13. dopisno sejo je občinska uprava želela preklicati sklep, ki je bil javno objavljen in postavljen v veljavo, vendar je bila seja preklicana. MJU je v odgovoru zapisal, da mora občinski svet postopek razveljavitve opraviti na prvi naslednji seji. V primeru, da občinski svet vztraja pri odločitvi, da sklep ni bil sprejet, je v vsakem primeru potrebno izpeljati glasovanje o razveljavitvi. Sklep mora biti nato zopet objavljen v Uradnih objavah. Le tako se namreč zagotavlja legitimno, učinkovito in odgovorno izvajanje javne službe.

Glede sprejetega sklepa 11. dopisne seje pa Ministrstvo za javno upravo potrjuje pravilnost postopka. To je tudi razlog, da je sklep naveden v predlogu sklepa za to točko dnevnega reda.

Viktor Trojer meni, da je Ministrstvo za javno upravo le organ, ki podaja mnenje. Poslovnik občinskega sveta določa sprejemanje sklepov. Sklep v 11. dopisni seji torej ne bi smel biti sprejet in objavljen v Uradnih objavah. Pozove občinsko pravnico k zjasnitvi mnenja.

Špela Glušič pojasni, da se je pravno-formalno predlagalo 2. člen zaradi ukinitve sklepa in umik njegove veljavnosti iz Uradnih objav. Mnenje SPK je takšno, da sklep ni bil pravilno sprejet, kar pomeni, da mora danes občinski svet to mnenje potrditi in z 2. členom pravno-formalno umakniti sklep 11. dopisne seje iz veljave.

Marko Švara meni, da če bi se pred javno objavo SPK posredovalo rezultat glasovanja, do neskladja ne bi prišlo. Opozori, da je zakon jasen, ne omenja pa glasovanja na dopisnih sejah, poslovnik občinskega sveta pa nima dikcije glede opredeljenih glasov. Opomni še na del odgovora MJU-ja, ki izpostavi 1. odstavek 27. člena poslovnika, ki pravi, da se na dopisnih sejah ne odloča o občinskih davkih in drugih dajatvah iz katerih izhajajo finančne obveznosti občine. SPK je bila tudi zaradi tega soglasna, da sklep 11. dopisne seje ne bi smel biti sprejet.

Aleš Furlan se strinja s svetnikoma Viktorjem Trojerjem in Markom Švaro. Meni, da bi se odgovorni moral uradno opravičiti svetnikom in občanom za nastalo situacijo.

Župan poda predlog za spremembo sklepa v 2. členu – naj se kot preklic sklepa navede sklep iz leta 2017, ki je bil doslej v veljavi.

Karmen Furlan za nepravilnost zahteva opravičilo ali tiskarja ali direktorice.

Župan predlaga glasovanje o umiku 2. člena predlaganega sklepa.

Viktor Trojer pove, da manevra ne podpira in da bo v vsakem primeru glasoval proti.

Župan pojasni, da je prilagajanje odraz dela za dobro občanov in upoštevajoč pripombe svetnikov. Sklep 11. dopisne seje ni imel na občanih nobene finančne posledice.

Viktor Torjer predlaga 5-minutno prekinitev seje.

Prekinitev seje ob 18.55.

Nadaljevanje seje ob 19.00.

Župan ponovno odpre razpravo.

Urban Martinuč pove, da se so se stranke posvetovale in odločile, naj se drugi člen odstrani iz glasovanja in naj se glasuje samo o prvem členu predlaganega sklepa za to točko dnevnega reda.

Župan da na glasovanje umik 2. člena predlaganega sklepa za 8. točko dnevnega reda.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Umik je sprejet.*

Župan da na glasovanje sklep o GJS za odvajanje in čiščenje odpadnih voda s sprejetim popravkom.

**Rezultat glasovanja:**

NAVZOČI: 15

ZA: 7

PROTI: 7

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč |  |  |
| Žan Bric |  X  |  |
| Karmen Furlan | X |  |
| Marko Švara |  | X |
| Viktor Trojer |  | X |
| Jožef Hvalica |  | X |
| Dušan Nemec |  | X |
| Radovan Rusjan |  | X |
| Florida Petelin |   | X |
| Borut Zorn |  | X |

*Sklep ni sprejet.*

**K 9)** **Polletno poročilo o delu Nadzornega odbora Občine Renče-Vogrsko za prvo polletje 2021 (*poročevalec: Gregor Kobal, predsednik Nadzornega odbora*).**

Župan preide na naslednjo točko dnevnega reda, ki obravnava polletno poročilo o delu Nadzornega odbora Občine Renče–Vogrsko za prvo polletje 2021. Besedo preda poročevalcu Gregorju Kobalu, predsedniku Nadzornega odbora.

Gregor Kobal predstavi poročilo, ki je sestavni del gradiva za 20. sejo občinskega sveta.

Župan odpre razpravo.

Razprave ni.

Župan da na glasovanje sklep o seznanitvi s polletnim poročilom o delu Nadzornega odbora.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan |  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 10) Sklep o seznanitvi s** **polletnim poročilom Občine Renče–Vogrsko (*poročevalka: Beti Čufer, Sekretarka za finance in proračun*).**

Župan preide na deseto točko dnevnega reda, ki obravnava sklep o seznanitvi s polletnim poročilom Občine Renče–Vogrsko. Besedo preda poročevalki Beti Čufer, sekretarki za finance in proračun.

Beti Čufer predstavi poročilo, ki je sestavni del gradiva za 20. sejo občinskega sveta. Pripravljeno je skladno z zakonom o javnih financah. Prihodki so realizirani 38,3 procentno, kar je v okviru preteklih realizacij. Odhodki so realizirani 26,5 procentno, kar odraža, da je velik del proračuna namenjen projektom v drugi polovici leta.

Župan preda besedo predsedniku Nadzornega odbora, Gregorju Kobalu.

Gregor Kobal predstavi analizo polletnega obračuna občine. Analiza je sestavni del gradiva za 20. redno sejo občinskega sveta.

Opozori na nizek procent realizacije investicijskih odhodkov in na drugi strani postavko plač občinske uprave, ki v prvem polletju presega realizacijo. Za dodatna pojasnila bo NO na naslednjo sejo povabil župana in direktorico občinske uprave.

Povzame, da polletni obračun ne dosega načrtovanih odhodkov in prihodkov.

Opozori na trend ne-realizacije občinskega proračuna, ki se ponavlja v zadnjih letih.

Župan potrdi, da se bo udeležil naslednje seje Nadzornega in pripravil ustrezne dodatne obrazložitve. Izpostavi, da le redke občine dosegajo v prvem polletju 50 % realizacijo. Meni, da je županovo poročilo v 2. točki dnevnega reda dober pokazatelj dela in spoštovanja sprejetega proračuna.

Župan odpre razpravo.

Marko Švara postavi vprašanje o dodatkih za delo v posebnih pogojih – zanima ga, ali gre za covid dodatke. Prav tako želi pojasnilo o izplačilih za nadurno delo, ki jih v preteklih letih ni bilo.

* Župan potrdi, da gre za covid dodatke in za izplačila določenega števila nadur.
* Beti Čufer pojasni, da gre za covid dodatke, ki so izplačani po kolektivni pogodbi. Odločitev ali gre za delo v posebnih pogojih ali ne poda vodstvo.
* Župan pojasni, da je bila občinska uprava tudi v času najstrožjih ukrepov odprta in na voljo za občane.

Viktor Trojer opozori na slab trend izvajanja proračuna. Občutek ima, da je občinska uprava ne operativna in nekompetentna.

Meni, da se subvencije izdajajo, opozori pa na investicije, ki jih je potrebno izpeljati. Doda še, da se bo približno en milijon neporabljenih sredstev preneslo v naslednje leto, na kar pa bo najverjetneje vplivala še inflacija. Pozove k premisleku o (ne)opravljenem delu.

Borut Zorn pove, da je svetnik Trojer smotrno povzel tudi njegovo misel. Meni, da se realizacija ne bo bistveno spremenila. Prenašanje velikih sredstev iz prejšnjih let se mu ne zdi smotrno. Meni, da bo na koncu mandata mogoče zelo malo pokazati, kaj je bilo v tem času zaključenega.

Župan da na glasovanje sklep o seznanitvi s polletnim poročilom Občine Renče–Vogrsko.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 11)** **Poslovnik o spremembah in dopolnitvah poslovnika Občinskega sveta Občine Renče–Vogrsko 1. obravnava (*poročevalec: Andraž Furlan, predsednik Statutarno pravne komisije*).**

Župan preide na enajsto točko dnevnega reda, ki obravnava Poslovnik o spremembah in dopolnitvah poslovnika Občinskega sveta Občine Renče–Vogrsko - 1. obravnava. Besedo preda poročevalcu, predsedniku Statutarno pravne komisije, Andražu Furlanu.

Andraž Furlanpojasni, da gre za prvo branje, v drugem branju bo potekalo glasovanje o sprejetju sprememb vsakega posameznega člena posebej. Na zadnji seji SPK se je umestilo še nove spremembe, o sprejetju katerih bo prav tako glasoval občinski svet.

Ena izmed točk je tudi predlog svetnika Viktorja Trojerja, ki je predlagal umestitev izvajanja sej na daljavo v času epidemije. Občinska pravnica je na seji SPK pojasnila, da je to mogoče skladno s sklepom vlade, ki omogoča tako izvajanje sej brez sprememb poslovnika.

Špela Glušič potrdi, da je bil spremenjen člen o Lokalni samoupravi, ki je možnost izvajanja sej na daljavo umestil v zakon.

Andraž Furlan predlaga, da v prvem branju občinski svet potrdi predloge in tako omogoči glasovanje o posameznih spremembah členov poslovnika na naslednji seji občinskega sveta.

Župan odpre razpravo.

Aleš Furlan poda svoje mnenje – povečanje časa za razpravo na 20 minut bi podaljšalo celotno sejo, kjer že tako primanjkuje časa.

Izpostavi 55. člen in objavo zvočnega zapisa na spletu – predlaga, da se to izvede že naslednji dan po seji do 12. ure.

V 110. členu meni, da bi se člen lahko zaključil po »in drugi imenovani«.

Župan pove, da bodo predlogi obravnavani posamično na drugem branju.

Radovan Rusjan pove, da se z 8. členom in spremembo 55. člena ne strinja. Objavi zvočnega zapisa na spletni strani nasprotuje. Za pojasnilo prosi pravno službo občinske uprave.

* Špela Glušič povzame, da informacijski pooblaščenec meni, da je zvočni posnetek namenjen pripravi zapisnika. Ker so seje občinskega sveta odprte za javnost, se jih javnost lahko udeleži in po pravilih iz poslovnika tudi sodelovati v razpravi.

Urban Martinuč prosi svetnika Radovana Rusjana za obrazložitev odstranitve člena.

* Radovan Rusjan ne strinja se z objavo zvočnega zapisa seje na spletni strani. Pridružuje se mnenju informacijske pooblaščenke. Doda še, da smo kot občina majhna in da bi objava zahtevala pozornost pri uporabi besednega zaklada, morebitnih tožbah zaradi omembe posameznikov. Meni, da to za sabo povleče veliko problemov, mogoče celo obisk sodišč.

Borut Zorn se pridružuje misli svetnika Rusjana o omenjenem členu. V primeru glasovanja se bo v tem členu opredelil proti. Predlaga, da se zvočni zapis izvzame iz celotnega spektra členov. Glede ostalih členov nima pripomb.

Karmen Furlan se prav tako pridružuje mnenju svetnikov Rusjan in Zorn. Tudi sama bo v primeru glasovanja za ta člen glasovala proti.

Aleš Furlan apelira na pravno službo občine pri potrditvi njegove domneve, da zvočni zapis ne služi na sodiščih kot uradni dokaz.

* Špela Glušič pove, da je informacijska pooblaščena izrazila svoje mnenje. Občinski svet se lahko kljub temu odloči za objavo zvočnega zapisa na uradni občinski spletni strani. Opozori pa, da je člen v tej točki pomanjkljiv, saj je potrebno člen dopolniti z določili, kdo je upravljalec teh zbirk osebnih podatkov, za kateri namen se seje občinskih svetov snemajo, kje in za koliko časa so posnetki objavljeni in koliko časa se posnetki hranijo.

Če je ta člen sprejet v poslovniku, to pomeni, da se vsi prisotni na seji s tem strinjajo. To velja za izvajanje nalog, ki jih ima občinski svet. Če bi prešli na temo, o kateri ne odloča občinski svet, oziroma če bi pogovor prešel na teme, ki se tičejo drugih posameznikov, bi od njih morali pridobiti ustrezno privolitev.

Urban Martinuč pove, da je njegovo mnenje drugačno, saj v predlaganem členu ne vidi težav. Glede na kulturo in funkcijo meni, da bi vsi svetniki morali paziti na izrečene besede. Javno objavljene posnetke sej že imajo občine Kanal, Miren–Kostanjevica; MONG in Šempeter-Vrtojba pa celo video posnetke. Meni, da je to dovolj dober dokaz, da je zadeva pravno rešljiva.

Glede pomisleka o navedbah imen drugih oseb meni, da ne vzdrži, saj v svojem mandatu še ni slišal, da bi se imenovalo ali drugače izpostavljalo druge/zunanje osebe.

Zapisnik in seja sta javna, kar pomeni, da lahko do nasprotovanj pride tudi v teh primerih.

Doda še, da bi objava tonskega zapisa olajšala delo občinske uprave.

Andraž Furlan pove, da je on predlagatelj te spremembe in podpre mnenje svetnika Martinuča. Ker so svetniki izvoljeni s strani ljudstva, meni, da ima ljudstvo pravico slišati kaj in kako svetniki govorijo tekom sej. Meni, da bi se z uvedbo tega člena nivo komunikacije dvignil na višji nivo, svetniki pa da bi pred izjavo premislili o ustreznosti besed.

Covid situacija izključuje načelo javnosti, objava zvočnih posnetkov bi to načelo omogočala.

Viktor Trojer strinja se, da imajo občani pravico slišati dogajanje na sejah. Na drugi strani pa meni, da bi to še bolj oklestilo število govorcev in izpostavljanje mnenj med sejami.

Opomni, da je za sprejetje sprememb v glasovanju potrebna 2/3 večina. Glede na nestrinjanje s členom o javni objavi zvočnih zapisov meni, da bi bilo potrebno ta člen umakniti, saj lahko le tako predlog sprememb prenese prvo branje.

Marko Švara v 55. členu vidi dva problema – meni, da je občanom lažje prebrati del zapisnika, kot pa brskati po zvočnih zapisih. Tudi sam je zagovornik vključevanja javnosti (ob upoštevanju pravil GDPR). Ne podpira pa krajšanja zapisnikov, ki bi bili sestavljeni samo iz povzetkov sklepov, na račun objave zvočnih zapisov.

Župan da na glasovanje predlog o spremembah in dopolnitvah poslovnika Občinskega sveta Občine Renče–Vogrsko 1. obravnava.

**Rezultat glasovanja:**

NAVZOČI: 15

ZA: 6

PROTI: 5

|  |  |  |
| --- | --- | --- |
|  | ZA | PROTI |
| Vanda Ožbot |  |  |
| Marko Furlan |   |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan |  | X |
| Marko Švara |  |  |
| Viktor Trojer |  |  |
| Jožef Hvalica |  | X |
| Dušan Nemec |  | X |
| Radovan Rusjan |  | X |
| Florida Petelin |   |  |
| Borut Zorn |  | X |

*Predlog sprememb ni sprejet.*

**K 12)** **Odlok o spremembah in dopolnitvah Odloka o ustanovitvi sosveta za zagotavljanje večje varnosti občanov – predlog skrajšan postopek (*poročevalka: Ana Vuk, direktorica občinske uprave*).**

Župan preide na dvanajsto točko dnevnega reda, ki obravnava odlok o spremembah in dopolnitvah Odloka o ustanovitvi sosveta za zagotavljanje večje varnosti občanov – predlog skrajšan postopek. Besedo preda poročevalki Ani Vuk, direktorici občinske uprave.

Ana Vuk pove, da je bil odlok sprejet v letu 2008. V želji po izvedbi razpisa s strani KMVVI za ustanovitev sosveta je bilo potrebno seznam dopolniti. Sprememba je prišla v 4. člen 3. odstavka v številu članov na 12. V nadaljevanju se korigira še policijski oddelek v Šempetru, ki ne deluje več, s Policijsko upravo Nova Gorica.

Župan pove, da je odlok obravnavala tudi Statutarno pravna komisija, zato preda besedo njenemu predsedniku Andražu Furlanu.

Andraž Furlan povzame, da SPK predlaga občinskemu svetu, da sprejme odlok v predpisan obliki.

Župan odpre razpravo.

Borut Zorn pove, da se strinja s predlaganimi. Zanima ga, zakaj so v sosvetu tudi člani društva Mladi Renče–Vogrsko.

Ana Vuk pojasni, da na drugi strani gradiva, kjer je predstavljen predlog novih članov, teh predstavnikov ni.

Župan pojasni, da so v seznam vključeni predstavniki POŠ Vogrsko in PGD Renče–Vogrsko, ki v prvem seznamu niso bili vključeni. Kot nestalni člani so predlagani tudi predstavniki društev in lokalnih skupnosti.

Aleš Furlan zanima ga, kdaj bodo vabljeni ti nestalni člani.

Župan da bodo člani povabljeni s strani župana glede na vključenost v obravnavno problematiko.

Aleš Furlan zanima ga še, zakaj niso vključeni tudi predstavniki društev upokojencev.

Župan pojasni, da se bodo lahko vključili kot nestalni člani.

Župan da na glasovanje predlog o skrajšanem postopku sprejetju odloka.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan |  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Skrajšan postopek je sprejet*

Župan da na glasovanje Odlok o spremembah in dopolnitvah Odloka o ustanovitvi sosveta za zagotavljanje večje varnosti občanov.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan |  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Odlok je sprejet*

**K 13) Razno.**

Župan odpre zadnjo točko dnevnega reda, razno.

Dušan Nemec opomni, da ni prejel odgovora glede odkupa zemljišča v Dolinah.

* Župan se za napako opraviči. Pove, da je občina v kontaktu z lastniki že od poletja. Zaradi osebnih zadev so lastniki prosili, da se reševanje zadeve premakne v oktober. Cenitve in ostala dokumentacija za odkup je pripravljena.

Vanda Ožbot zanima jo terminski plan del izvedbe del, ki ga je župan obljubil na seji OOP.

* Župan odgovori, da bo zadevo poskušal pripraviti v tekočem tednu.

Seja občinskega sveta je bila zaključena ob 20.01 uri.

Zapisala: Hana Šuligoj

\_\_\_\_\_\_\_\_

Župan